
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Banská Bystrica 4Csp/26/2025 6125347472 30. 07. 2025 JUDr. Mgr. Martina Rusnáková ECLI:SK:OSBB:2025:6125347472.1
Platobný rozkaz Okresný súd Banská Bystrica, pracovisko Brezno, v spore: žalobca: Slovak Telekom, a.s. IČO: 35 763 469 Bajkalská 28 Bratislava, 817 62 právne zast.: KC LEGAL, s.r.o., IČO: 50 057 456 Pri Hrubej lúke 3634/1 Bratislava, 841 02 proti žalovanej: A. B., nar. XX.XX.XXXX C. XXX/XX D., XXX XX o zaplatenie 1050,60 Eur s príslušenstvom, takto rozhodol: I. Žalovaná je p o v i n n á do 15 dní odo dňa doručenia platobného rozkazu zaplatiť žalobcovi sumu 1050,60 Eur spolu s úrokom z omeškania vo výške 9,5 % ročne zo sumy 1050,60 Eur od 24.04.2024 do zaplatenia, alebo v tej istej lehote podať odpor s vecným odôvodnením na tomto súde. II. Žalovaná je p o v i n n á do 15 dní odo dňa doručenia platobného rozkazu nahradiť žalobcovi na účet právneho zástupcu žalobcu trovy právneho zastúpenia vo výške 152,50 Eur a ostatné trovy konania vo výške 31,50 Eur. Poučenie: Súd týmto platobným rozkazom rozhodol iba na základe skutočností tvrdených žalobcom, o ktorých súd nemá pochybnosti. Ak nesúhlasíte s povinnosťou na zaplatenie peňažnej sumy uloženej Vám týmto platobným rozkazom (výrok I.), máte právo v lehote 15 dní odo dňa doručenia platobného rozkazu podať na súde, ktorý platobný rozkaz vydal, odpor proti platobnému rozkazu. Podaný odpor musí byť vecne odôvodnený. Vyjadrite sa v ňom, či uznávate aspoň časť voči Vám uplatnenému nároku alebo ho považujete za neopodstatnený v celom rozsahu, pripojte listiny na ktoré sa odvolávate, prípadne označte dôkazy na preukázanie svojich tvrdení. Súd odmietne odpor, ktorý bude podaný oneskorene, neoprávnenou osobou alebo bez vecného odôvodnenia. Ak nepodáte včas odpor s vecným odôvodnením, nadobudne tento platobný rozkaz právoplatnosť a na jeho základe bude môcť žalobca
ako oprávnený viesť exekúciu na Váš majetok. Ak podáte včas odpor s vecným odôvodnením, súd platobný rozkaz zruší v celom rozsahu a nariadi na prejednanie veci pojednávanie. Ak v platobnom rozkaze nesúhlasíte len s výrokom o trovách konania (výrok II.), máte právo v lehote 15 dní odo dňa doručenia platobného rozkazu podať odvolanie proti výroku o trovách konania. Každé podanie, ktoré budete adresovať v priebehu konania súdu, môžete podať písomne, a to v elektronickej podobe do dátovej schránky súdu: ico://sk/00165735 alebo v listinnej podobe na adresu: Okresný súd Banská Bystrica, pracovisko Brezno, Kuzmányho 4, 977 01 Brezno, vždy ku konkrétnej spisovej značke. Podľa § 127 ods. 1 Civilného sporového poriadku všeobecnou náležitosťou každého podania je podpis a v prípade podania urobeného elektronicky sa vyžaduje autorizácia podania podľa osobitného predpisu. Podanie, ktoré budete adresovať v listinnej podobe v priebehu konania súdu, doručte v takom počte rovnopisov, aby jeden rovnopis zostal na súde a každá z ostatných sporových strán mohla dostať ďalší rovnopis.

